Diari Oficial de la Generalitat Valenciana


Sumari del DOGV 6958, del 05-02-2013 (2013/1012)

RESOLUCIÓ de 29 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Cañada i el Camp de Mirra per al sosteniment en comú del lloc de secretaria.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/1012


Data del document
:   29-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 29 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Cañada i el Camp de Mirra per al sosteniment en comú del lloc de secretaria. [2013/1012]  
Els ajuntaments de Cañada i el Camp de Mirra, per mitjà d'acords plenaris adoptats en sessions celebrades el 25 i 29 d'octubre de 2012, respectivament, van acordar, amb un informe previ de la Secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, sol·licitant la classificació del lloc resultant com a secretaria de classe tercera.  
En les mateixes sessions plenàries es van aprovar els estatuts pels quals s'ha de regir l'agrupació, designant per a l'exercici del lloc de treball de secretaria de l'agrupació el funcionari amb habilitació de caràcter estatal Rafael Campos Villasevil, el qual, segons consta en l'expedient, ha manifestat la seua conformitat.  
El lloc de Secretaria de l'Ajuntament del Camp de Mirra actualment es troba vacant, mentres que el de Cañada està ocupat amb caràcter definitiu pel funcionari amb habilitació de caràcter estatal Rafael Campos Villasevil.   
Sotmesos els acords a audiència de l'interessat i informació pública per mitjà d'anuncis en el Butlletí Oficial de la Província d'Alacant de 20 de juliol i de 7 d'agost de 2012, números 138 i 150, respectivament, per un espai de 30 dies, no s'han produït reclamacions, segons s'acredita en l'expedient.   
Sol·licitat el preceptiu informe a la Diputació Provincial d'Alacant, este ha sigut emés en sentit favorable.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona d'este estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això i fent ús de les competències atribuïdes per l'article 164.2 de la Llei 8/2010, de 23 de juny, i els articles 2.2.b i 13 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris d'Administració local amb habilitació de caràcter nacional, resolc:  
  
I. Aprovar la constitució d'una agrupació constituïda pels ajuntaments de Cañada i el Camp de Mirra per al sosteniment en comú del lloc de secretaria.  
  
II. Classificar el lloc de treball resultant de l'agrupació com a secretaria de classe tercera, el qual està reservat a funcionaris amb habilitació de caràcter estatal pertanyents a la subescala de secretaria intervenció, i adscriure a este, amb caràcter definitiu, el funcionari amb habilitació de caràcter estatal Rafael Campos Villasevil.  
Contra esta resolució, que esgota la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, que haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, en no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 29 de gener de 2013.- El conseller de Presidència i Agricultura, Pesca, Alimentació i Aigua: José Ciscar Bolufer.